PATVIRTINTA

Vilniaus Sofijos Kovalevskajos

gimnazijos direktoriaus

2021 m. balandžio 29 d.

įsakymu Nr. V-35

**VILNIAUS SOFIJOS KOVALEVSKAJOS GIMNAZIJOS**

**KLASIŲ KOMPLEKTAVIMO IR KLASIŲ AUKLĖTOJŲ SKYRIMO TVARKA**

**I SKYRIUS**

**BENDROSIOS NUOSTATOS**

1. Klasės komplektuojamos vadovaujantis Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Mokymo lėšų skyrimo, apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 nutarimu Nr. 679.

2. Klasių komplektavimo tvarka (toliau — Tvarka) nustato priimtų mokytis asmenų pagal pagrindinio ugdymo antrosios dalies ir vidurinio ugdymo programas, tvarką, priėmimo į gimnaziją įforminimą ir bendruosius klasių komplektavimo kriterijus.

**II SKYRIUS**

**MOKINIŲ PRIĖMIMAS Į GIMNAZIJĄ**

3. Į Vilniaus Sofijos Kovalevskajos gimnaziją mokiniai priimami remiantis priėmimo į Vilniaus miesto savivaldybes bendrojo ugdymo mokyklas tvarkos aprašu, tvirtinamu Vilniaus miesto savivaldybės tarybos, ir mokinių tėvų (kitų atstovų pagal įstatymą) nuo kovo 1 d. iki gegužės 31 d. pateiktais per e-sistemą adresu https://svietimas.vilnius.lt/ prašymais ir mokinių ar mokinių tėvų (kitų atstovų pagal įstatymą) nuo balandžio 15d. iki birželio 1d. pateiktais prašymais ([prašymo formą rasite čia](http://www.sofijoskovalevskajosmokykla.lt/wp-content/uploads/2021/04/prašymai-dėl-priėmimo-į-gimnaziją.docx)) į gimnazijos raštinę dėl ugdymosi šeimoje [rastine@kovalevskajosgimnazija.vilnius.lm.lt](mailto:rastine@kovalevskajosgimnazija.vilnius.lm.lt)

4. Per mokslo metus į gimnaziją priimami mokytis asmenys esant laisvų vietų.

5. Asmuo, pageidaujantis pradėti mokytis pagal pagrindinio ugdymo programos antrąją dalį ar vidurinio ugdymo programą per mokslo metus, gimnazijos direktoriui pateikia prašymą. Prašymą pateikia vienas iš tėvų (kitų atstovų pagal įstatymą) arba mokinys nuo 14 metų su vieno iš tėvų (kitų atstovų pagal įstatymą) sutikimu. [Prašymo formą rasite čia.](http://www.sofijoskovalevskajosmokykla.lt/wp-content/uploads/2021/04/prašymas-dėl-priėmimo-į-gimnaziją-ugdymas-šeimoje.docx)

6. Į I-ą gimnazijos (9-ą kl.) klasę priimami Vilniaus miesto savivaldybės teritorijoje gyvenantys mokiniai, baigę pagrindinės mokyklos ar progimnazijos aštuonias klases; pirmiausiai priimami turintys pirmumą pagal Vilniaus miesto savivaldybės nustatytą tvarką, o priėmus juos, į likusiais vietas – atsižvelgiant į dalykų įvertinimų bendrą vidurkį.

7. Į III-ą gimnazijos (11-ą kl.) klasę priimami Vilniaus miesto savivaldybės teritorijoje gyvenantys mokiniai, baigę pagrindinės mokyklos dešimtą klasę arba gimnazijos II-ą klasę; priėmimas vykdomas pagal Vilniaus miesto savivaldybės nustatytą tvarką.

8. Mokinių priėmimą ir skyrimą į klases nuo mokslo metų pradžios vykdo priėmimo į gimnaziją komisija, per mokslo metus — gimnazijos direktorius.

**III SKYRIUS   
PRIĖMIMO Į GIMNAZIJĄ ĮFORMINIMAS**

9. Asmuo priimamas mokytis gimnazijos direktoriaus įsakymu, sudarius dvišalę mokymosi sutartį.

10. Sutartis su gimnazija sudaroma dviem egzemplioriais. Abu egzempliorius pasirašo gimnazijos direktorius ir mokinys (nuo 14 metų) su vieno iš tėvų (kitų atstovų pagal įstatymą) sutikimu. Vienas sutarties egzempliorius įteikiamas mokymosi sutartį pasirašiusiam asmeniui, kitas sutarties egzempliorius saugomas gimnazijoje.

11. Mokymosi sutartis registruojama mokinių registre.

12. Sudarius mokymosi sutartį, mokinys įtraukiamas į Mokinių registrą.

13. Švietimo santykiai prasideda nuo mokinio pirmos mokymosi dienos.

**IV SKYRIUS**

**KLASIŲ KOMPLEKTAVIMO KRITERIJAI**

14. Mokinių skyrimo į I-as ir III-as klases principai. Formuojant priimtus mokinius į klases, atsižvelgdama į:

- I-oje kl. pasirinktą pakraipą;

- III-oje kl. individualų mokinio ugdymosi planą;

- berniukų ir mergaičių skaičių;

- mokinių skaičių klasėje.

15. Esant per dideliam pageidaujančių mokytis tam tikros pakraipos klasėje mokinių skaičiui, į tos pakraipos klasę mokiniai reitinguojami ir priimami pagal aukščiausius atitinkamų dalykų pažymių vidurkius.

16. Mokiniai, atvykę mokytis į II, IV klases ar atvykę per mokslo metus į I-IV klases, skiriami į tas klases, kuriose mažiausias mokinių skaičius ir/ar pagal galimybes atsižvelgiant į individualų ugdymosi planą.

17. Klasės komplektuojamos neviršijant Lietuvos Respublikos Vyriausybės nutarimu nustatyto maksimalaus mokinių skaičiaus. Mokinių skaičius klasėje gali būti didesnis gavus Vilniaus miesto savivaldybės bendrojo ugdymo skyriaus leidimą.

18. Mokinių paskirstymas į klases įforminamas direktoriaus įsakymu.

**V SKYRIUS**

**KLASIŲ AUKLĖTOJŲ SKYRIMO PRINCIPAI**

19. Kiekvienais mokslo metais iki rugsėjo 1 d. gimnazija paskiria klasės auklėtojus ir mokytojus. Esant būtinybei ir norint užtikrinti geresnę ugdymo kokybę, klasių auklėtojai ir mokytojai gali keistis.

20. I-IV klasių auklėtojais gali būti visi mokytojai. Pirmumo teisė suteikiama mokytojui:

20.1. turinčiam aukštesnę kvalifikacinę kategoriją, pakankamą pedagoginio darbo patirtį;

20.2. išleidusiam IV-tą klasę;

20.3. pageidaujančiam dirbti auklėtoju;

* 1. . kurių pedagoginio darbo valandų skaičius yra mažesnis už kitų pretendentų į klasių vadovus;

20.5. kurie vadovaujamoje klasėje turės didesnį dalyko kontaktinių valandų skaičių.

21. Klasės auklėtoją įsakymu skiria gimnazijos direktorius.

22. Klasės auklėtojas gali būti keičiamas:

22.1. direktoriaus sprendimu, kai nepatenkinamai organizuojamas auklėjamasis darbas klasėje;

22.2. reorganizuojant paralelines klases (pvz., jungiant ar dalijant ar kt.);

22.3. klasės auklėtojui pateikus motyvuotą prašymą dėl klasės auklėtojo pareigų atsisakymo.

24. Direktoriaus įsakymu mokslo metų pradžioje kiekvienam klasės auklėtojui priskiriamas pavaduojantis klasės auklėtojas, kuris vykdo jo funkcijas, nesant auklėtojui darbe (sergant, dalyvaujant kvalifikacijos kėlimo renginiuose ar kt.).

**VI SKYRIUS**

**BAIGIAMOSIOS NUOSTATOS**

25. Priėmimo į gimnaziją priežiūrą vykdo Vilniaus miesto savivaldybės administracijos Švietimo struktūrinis padalinys.

26. Pasikeitus įstatymams, priėmimo į Vilniaus miesto savivaldybės bendrojo ugdymo mokyklas tvarkos aprašui ši Tvarka gali būti keičiama.

27. Tvarka skelbiama gimnazijos interneto svetainėje www.sofijoskovalevskajosmokykla.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_